CELEX: C2004/300/40
Language: hu
Date: 2004-12-04 00:00:00
Title: A Bíróság ítélete (hatodik tanács) 2004. október 14-én a C-193/03. sz. (a Sozialgericht Stuttgart előzetes döntéshozatal iránti kérelme) Betriebskrankenkasse der Robert Bosch GmbH kontra Németországi Szövetségi Köztársaság ügyben (Társadalombiztosítás – Egy másik tagállamban kifizetett orvosi költség megtérítése – Az 574/72/EGK rendelet 34. cikke – Alacsony összegű számlák esetében a teljes megtérítésre egyszerűsített eljárást alkalmazó egészségbiztosítási pénztár)

4.12.2004   
            
            
               HU
            
            
               Az Európai Unió Hivatalos Lapja
            
            
               C 300/20
            
         
      A BÍRÓSÁG ÍTÉLETE
   
   (hatodik tanács)
   2004. október 14-én
   a C-193/03. sz. (a Sozialgericht Stuttgart előzetes döntéshozatal iránti kérelme) Betriebskrankenkasse der Robert Bosch GmbH kontra Németországi Szövetségi Köztársaság ügyben (1)
   
   (Társadalombiztosítás - Egy másik tagállamban kifizetett orvosi költség megtérítése - Az 574/72/EGK rendelet 34. cikke - Alacsony összegű számlák esetében a teljes megtérítésre egyszerűsített eljárást alkalmazó egészségbiztosítási pénztár)
   (2004/C 300/40)
   Az eljárás nyelve: német
   A C-193/03. sz. ügyben a Bírósághoz az EK 234. cikk alapján benyújtott előzetes döntéshozatal iránti kérelem tárgyában, amelyet a Sozialgericht Stuttgart (Németország) a Bírósághoz 2003. május 9-én érkezett 2003. március 19-i végzésével az előtte a Betriebskrankenkasse der Robert Bosch GmbH és a Németországi Szövetségi Köztársaság között folyamatban lévő eljárásban terjesztett elő, a Bíróság (hatodik tanács), tagjai: A. Borg Barthet (előadó), a tanács elnöke, J.-P. Puissochet és S. von Bahr bírák, főtanácsnok: M. Poiares Maduro, hivatalvezető: R. Grass, 2004. október 14-én meghozta ítéletét, amelynek rendelkező része a következő:
   Az 1999. április 29-i 1399/1999/EK tanácsi rendelettel módosított, az 1983. június 2-i 2001/83/EGK tanácsi rendelettel módosított és naprakésszé tett, a szociális biztonsági rendszereknek a Közösségen belül mozgó munkavállalókra és családtagjaikra történő alkalmazásáról szóló 1408/71/EGK rendelet végrehajtására vonatkozó szabályok megállapításáról szóló, 1972. március 21-i 574/72/EGK tanácsi rendelet 34. cikkét úgy kell-e értelmezni, hogy az nem gátolja azt a gyakorlatot, hogy egy egészségbiztosítási pénztár a nemzeti szabályozást alkalmazva teljes egészében megtérítse a tagjai által egy másik tagállamban való tartózkodás alkalmával kifizetett orvosi költségeket, amennyiben azok nem haladják meg a 200 DEM-t.
   
      (1)  HL C 200., 2003.8.23.